ธีรภัทร์ เสรีรังสรรค์ เผยถ้าเป็นนายกฯ จะปลด ผบ.ตร. ฐานแสดงความเห็นเรื่องบ่อน
สภาพัฒนาการเมืองแถลงการณ์ค้านเปิดคาสิโนถูกกฎหมาย ชี้สร้างปัญหาสังคม ไม่สอดคล้องเศรษฐกิจพอเพียง ด้านประธานสภาพัฒนาการเมืองชี้ ถ้าเป็นประยุทธ์ จะสั่งปลด ผบ.ตร.22 มิ.ย. 2558 รายงานว่า สภาพัฒนาการเมืองออกแถลงการณ์คัดค้านการเปิดคาสิโนถูกกฎหมายในประเทศไทย โดย ธีรภัทร์ เสรีรังสรรค์ ประธานสภาพัฒนาการเมือง พร้อมสมาชิกร่วมกันอ่านแถลงการณ์ ระบุว่า คาสิโนเป็นส่วนหนึ่งของการพนัน เป็นอบายมุขในทุกศาสนาที่ควรหลีกเลี่ยง ไม่สอดคล้องกับแนวปรัชญาเศรษฐกิจพอพียง เป็นต้นเหตุทำให้เกิดความเสื่อม สร้างปัญหาทางสังคม ทำให้ภูมิคุ้มกันด้านต่างๆ ของประเทศโดยรวมลดลง เงินหมุนเวียนในคาสิโนไม่มีคุณค่าต่อระบบเศรษฐกิจ เนื่องจากเป็นเพียงการเปลี่ยนมือของเจ้าของเงินจากผู้เล่นพนันเสียไปยังผู้ เล่นพนันได้แต่จำนวนเงินเท่าเดิม ไม่ได้เพิ่มผลิตผลหรือรายได้ให้แก่ระบบเศรษฐกิจโดยรวมหากเจ้าของคาสิโนเป็นคนต่างชาติ เงินรายได้จะถูกส่งออกไปนอกประเทศผู้ที่ได้เงินมาโดยทุจริตสามารถใช้คาสิโนเป็นช่องทางในการฟอกเงินได้ หากเจ้าของคาสิโนให้ความร่วมมือ ทำให้การป้องกันปราบปรามการทุจริตเป็นไปได้ยาก ประเทศไทยมีแหล่งท่องเที่ยวที่สวยงาม มีศิลปวัฒนธรรมและโบราณสถานที่ดึงดูดนักท่องเที่ยวโดยไม่จำเป็นต้องพึ่งพาคาสิโน ทั้งยังสร้างภาพลักษณ์ของชาติที่เป็นประเทศเดียวในภูมิภาคที่ไม่มีคาสิโน ธีรภัทร์ กล่าวธีรภัทร์ ได้น้อมนำพระราชดำริพระบาทสมเด็จพระจุลจอมเกล้าเจ้าอยู่หัวรัชกาลที่ 5 ที่ทรงเห็นโทษของบ่อนเบี้ยที่มีต่อราษฎรและประเทศ จึงทรงประกาศเลิกบ่อนเบี้ยรัตนโกสินทรศก 124 ที่ปรากฎในราชกิจจานุเบกษา เล่ม 21 หน้า 875-878 วันที่ 26 กุมภาพันธ์ ร.ศ.123 (พ.ศ. 2447) ที่ว่า แม้ว่าจะได้ผลประโยชน์มาใช้จ่ายในราชการแผ่นดินเป็นรายได้อันสำคัญของ รัฐบาลประเภทหนึ่งก็จริง แต่ย่อมกระทำให้น้ำใจอาณาประชาราษฎรฝั้นเฝือดำเนินไปในทางต่ำช้าเลวทราม ใช่แต่เปนที่เสื่อมเสียทรัพย์สมบัติของนักเลงผู้เล่นส่วนเดียว ย่อมเปนทางอันตรายแก่ทรัพย์สินของผู้อื่นด้วย และความมัวเมาในการเล่นพนันย่อมขัดต่อเวลาที่จะพึงทำการให้เกิดประโยชน์ต่างๆ ด้วยอีกประการหนึ่งการพนันบ่อนเบี้ยในเวลานี้ เงินที่ตกไปในมือนายอากรผู้รับผูกขาดการบ่อนเบี้ยนั้น นายอากรจัดส่งออกไปเสียนอกพระราชอาณาเขตร์เป็นอันมาก และการบ่อนเบี้ยยังเปนการที่นำมาซึ่งโจรกรรมและการอาญาอื่นๆ อีกเล่า ถ้าให้เลิกการตั้งเล่นบ่อนเบี้ยเสีย ก็จะทำให้อาณาประชาราษฎรมีสันดานและความประพฤติดีขึ้นอย่างหนึ่ง ทำให้การทำหากินเจริญขึ้นอย่างหนึ่ง ใช่แต่เท่านั้น ทรัพย์สมบัติซึ่งในเวลานี้ใช้ในการเล่นเบี้ยอยู่นั้นก็จะเปนทรัพย์สมบัติที่ จะใช้แพร่หลายอยู่ในพระราชอาณาเขตร์ เปนทางให้เกิดความสมบูรณ์ในบ้านเมืองยิ่งขึ้นอีกอย่างหนึ่งพระราชดำริรัชกาลที่ 5 เป็นส่วนหนึ่งที่สะท้อนว่าถ้าบ่อนเป็นเรื่องดี รัชกาลที่ 5 คงให้เปิดอย่างถูกกฎหมายและมีมาถึงปัจจุบันไม่ใช่ถูกยกเลิกไป บรรดานักการเมือง สมาชิสภาปฏิรูปแห่งชาติ(สปช.) กลุ่มรักชาติที่เสนอให้เปิดคาสิโนอย่างถูกต้อง ข้าราชการประจำ อย่างพล.ต.อ.สมยศ พุ่มพันธุ์มุ่วง ผู้บัญชาการตำรวจแห่งชาติ ควรน้อมนำใส่เกล้าใส่กระหม่อมว่าอะไรที่ริ่เริ่มแล้วจะเกิดประโยชน์แก่บ้านเมือง อะไรที่จะทำแล้วเกิดความเสียหายแก่บ้านเมืองไม่ควรแม้แต่จะคิดริเริ่ม ข้าราชการที่มีหน้าที่ปราบบ่อนพนันไม่ควรออกมาพูดเลย ถ้าผมมีอำนาจอย่างท่านประยุทธ์ ในฐานะนายกรัฐมนตรี ต้องปลดเลย ข้าราชการแบบนี้ใช้ไม่ได้ เพราะท่านเป็น ผบ.ตร. กำลังสวมหัวโขนมีหน้าที่ปราบบ่อน ไม่ควรนำเสนอแบบนี้ ส่วนผู้ที่สนับสนุนให้เปิดต้องเสนอผลงานทางวิชาการว่าข้อดีอย่างไรจึงสนับ สนุนให้เปิด นายธีรภัทร์ กล่าวว ธีรภัทร์ กล่าวธีรภัทร์ กล่าวว่า ผู้ที่สนับสนุนให้เปิดคาสิโนถูกกฎหมาย ต้องเสนอผลงานทางวิชาการว่าข้อดีอย่างไรจึงสนับสนุนให้เปิด เพราะตนเองมองว่าข้อเสนอที่มีออกมาไม่มีน้ำหนักเพียงพอ และก็ไม่รู้ว่านักวิชาการที่นำเสนอผลวิจัยว่า ให้เปิดแบบถูกกฎหมายนั้น ตอนทำวิจัย เขาทำอยู่บนสมมุติฐานอะไร ถ้าประเทศที่เจริญแล้ว ประชาชนมีจิตสำนึก เคารพกฎหมาย เจ้าหน้าที่ผู้บังคับใช้กฎหมายมีความเคร่งครัดในการในการใช้กฎหมายส่วนการทำประชามติสอบถามว่าประชาชนว่าควรเปิดคาสิโนหรือไม่ จะเห็นว่าผลสำรวจความเห็นประชาชนสะท้อนแล้วว่าประชาชนไม่เห็นด้วย ไม่ต้องการให้เปิด การทำประชามติต้องเป็นเรื่องสำคัญจริงๆ เช่น การแบ่งแยกประเทศ ประเด็นที่ส่งผลกระทบต่ออธิปไตย บูรณภาพแห่งรัฐเรื่องเล็กน้อยไม่ควรทำ รวมทั้งการทำประชามติถามเกี่ยวกับบุคคลเพื่อให้อยู่ต่อไปในหน้าที่ต่อไปอีก 2 ปีก็ไม่ควรทำ ธีรภัทร์ กล่าว
สภาพัฒนาการเมืองแถลงการณ์ค้านเปิดคาสิโนถูกกฎหมาย ชี้สร้างปัญหาสังคม ไม่สอดคล้องเศรษฐกิจพอเพียง ด้านประธานสภาพัฒนาการเมืองชี้ ถ้าเป็นประยุทธ์ จะสั่งปลด ผบ.ตร. 22 มิ.ย.
ธีรภัทร์ เสรีรังสรรค์,บ่อนคาสิโน,รัชกาลที่ 5,สมยศ พุ่มพันธุ์ม่วง